Tani Stafsula

Dritan «Tani» Stafsula (født 16. juli 1981 i Tirana, Albania) er en finsk/albansk fotballspiller som tidligere har spilt for Bodø/Glimt. Tidligere har han spilt for AC Oulu i 2003, og etter det i den finske klubben AC Allianssi fra 2004 til 2005.

Tani Stafsula kom til Bodø/Glimt før 2006 sesongen fra finske AC Allianssi. Han var mye inn og ut av førstelaget siden han konkurrerte om plassen med Stig Arild Råket og Roy Miller. Etter halvspilt sesong kom Trond Olsen tilbake til Glimt fra Lillestrøm og Stafsula ble for alvor skjøvet ut av førstelaget. Stafsulas to første mål for Glimts A-lag kom i cupens 1. runde mot Steigen 10. mai 2006.

I 2007-sesongen var Tani Stafsula leid ut til den finske fotballklubben AC Oulu. Han var imidlertid satt ut av spill store deler av sesongen grunnet et virus som angrep balansenerven hans. Han spilte 18 kamper fra start og scoret tre mål i en sesong som endte med nedrykk for AC Oulu.

Stafsula har returnert til Bodø/Glimt foran 2008-sesongen, men ble etterhvert fristilt fra kontrakten med Bodø/Glimt den 18. juni 2008.

 Referanser 

 Eksterne lenker 


Kategori:Albanske fotballspillere
Kategori:Fotballspillere for AC Oulu
Kategori:Fotballspillere for AC Allianssi
Kategori:Fotballspillere for Tampere United
Kategori:Fotballspillere for FK Bodø/Glimt
Kategori:Fotballspillere for Bodens BK
Kategori:Personer fra Tirana